CELEX: C2004/118/41
Language: fi
Date: 2004-04-30 00:00:00
Title: Yhteisöjen tuomioistuimen tuomio (viides jaosto) 29 päivänä huhtikuuta 2004 asiassa C-224/02 (korkeimman oikeuden esittämä ennakkoratkaisupyyntö), Heikki Antero Pusa vastaan Osuuspankkien Keskinäinen Vakuutusyhtiö (Unionin kansalaisuus — EY 18 artikla — Oikeus liikkua ja oleskella vapaasti jäsenvaltioissa — Palkan ja eläkkeen ulosmittaus — Menettelytavat)

30.4.2004   
            
            
               FI
            
            
               Euroopan unionin virallinen lehti
            
            
               C 118/24
            
         
      YHTEISÖJEN TUOMIOISTUIMEN TUOMIO
   
   (viides jaosto)
   29 päivänä huhtikuuta 2004
   asiassa C-224/02 (korkeimman oikeuden esittämä ennakkoratkaisupyyntö), Heikki Antero Pusa vastaan Osuuspankkien Keskinäinen Vakuutusyhtiö (1)
   
   (Unionin kansalaisuus - EY 18 artikla - Oikeus liikkua ja oleskella vapaasti jäsenvaltioissa - Palkan ja eläkkeen ulosmittaus - Menettelytavat)
   (2004/C 118/41)
   Oikeudenkäyntikieli: suomi
   Asiassa C-224/02, jonka korkein oikeus (Suomi) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa, yhteisöjen tuomioistuin (viides jaosto), toimien kokoonpanossa: tuomari P. Jann, joka hoitaa viidennen jaoston puheenjohtajan tehtäviä, sekä tuomarit C. W. A. Timmermans, A. Rosas, A. La Pergola (esittelevä tuomari) ja S. von Bahr, julkisasiamies: F. G. Jacobs, kirjaaja: apulaiskirjaaja H. von Holstein, on antanut 29.4.2004 tuomion, jonka tuomiolauselma on seuraava:
   
               1)
            
            
               Yhteisön oikeus on lähtökohtaisesti esteenä sellaiselle jäsenvaltion lainsäädännölle, jonka mukaan tässä jäsenvaltiossa tietyin väliajoin velalliselle maksettavasta eläkkeestä ulosmitattavissa olevaa osaa määritettäessä eläkkeestä vähennetään tässä jäsenvaltiossa maksettavan tuloveron ennakko, kun taas sitä veroa, joka eläkkeensaajan on myöhemmin maksettava eläkkeestä hänen asuinvaltionaan olevassa jäsenvaltiossa, ei oteta huomion määritettäessä eläkkeestä ulosmitattavissa olevaa osuutta.
            
         
               2)
            
            
               Yhteisön oikeus ei sitä vastoin ole esteenä tällaiselle kansalliselle lainsäädännölle, jos siinä säädetään tällaisesta huomioon ottamisesta, vaikka lainsäädännössä asetettaisiinkin huomioon ottamisen edellytykseksi se, että velallinen osoittaa, että hän on todellisuudessa maksanut määrätyn määrän tuloveroa asuinvaltionaan olevassa jäsenvaltiossa tai että hänen on tietyn ajan kuluessa maksettava siellä tällainen määrä. Näin on kuitenkin vain, jos ensinnäkin velallisen oikeus saada vero näin huomioon otetuksi ilmenee selvästi tästä lainsäädännöstä, jos toiseksi tässä huomioon ottamisessa sovellettavilla menettelysäännöillä voidaan turvata velallisen oikeus saada vuosikohtaisesti muutettua eläkkeestä ulosmitattavissa olevia osuuksia sellaisiksi kuin ne olisivat tilanteessa, jossa vero olisi pidätetty kyseiset säännökset antaneessa jäsenvaltiossa, ja jos kolmanneksi näillä menettelysäännöillä ei tehdä tämän oikeuden käyttämistä käytännössä mahdottomaksi tai suhteettoman vaikeaksi.
            
         
      (1)  EYVL C 202, 24.8.2002.